เป็นกรดไหลย้อนมา 3 เดือนครึ่งแล้ว ไปหาประกันสังคม (เวชปฏิบัติทั่วไป) ได้แต่ยาลดกรด กับยาปรับลำไส้มากิน (นัดทุกเดือน) แต่อาการก็ยังไม่ค่อยดีขึ้นเท่าไหร่ ก็ยังไม่ส่งไปพบเฉพาะทางหรือส่องกล้องซักที กังวลมากค่ะ ว่าเป็นแค่กรดไหลย้อนหรือไม่ เพราะก็กินยามาหลายเดือนแล้ว และปฏิบัติตัวตามคำแนะนำแล้ว ก็ยังไม่ดีขึ้นเท่าไหร่ เลยอยากถามว่าปกติแล้วจะต้องรอกี่เดือนคะ ถึงจะส่งไปส่องกล้อง
สวัสดีค่ะ ไม่แน่ใจว่ามีอาการอะไรบ้าง แพทย์จึงวินิจฉัยเป็นโรคกรดไหลย้อนกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้การรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอาการที่ควรกลับไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ซึ่งเป็นสัญญาณว่าอาจมีเนื้องอกหรือเนื้อร้ายในกระเพาะอาหารหรือหลอดอาหารได้